L'Ajuntament de Sagunt dona la benvinguda a un grup d'estudiants Erasmus que completen la seua formació en el CEE Sant Cristòfol
26 d’octubre 2022

![](/media/jrmaq1au/c1_mini_m1_recepcionerasmus_ceesantcristofol_img_0051.jpg?width=850&height=566.9886363636364)

L'alcalde de Sagunt, Darío Moreno, i el regidor delegat d'Educació, Josep Manuel Tarazona, van rebre este dimarts un grup d'estudiants del programa Erasmus que acaba d'arribar al municipi per a completar la seua formació en el CEE Sant Cristòfol.

**«Un dels principals aspectes en els quals treballareu és en la inclusió. Això és una cosa molt important per a la nostra ciutat i també ho és per a nosaltres intentar fer un municipi més inclusiu i més feliç on viure»**, es va dirigir el primer edil al col·lectiu.

Per la seua banda, el regidor d'Educació els va donar la benvinguda i va glossar la història de la ciutat per a donar-la a conéixer entre el grup. **«Estem feliços que els programes europeus de formació i inclusió arriben a la nostra ciutat. Són molt importants per a nosaltres»**, va manifestar Tarazona en referència a la tasca de l'alumnat en el municipi.

Moreno va subratllar **«la importància de l'empatia i d'entendre els altres»** en lloc d'utilitzar la violència per a resoldre les diferències, especialment en un moment com l'actual, en què Europa està en guerra. **«Crec que gaudir d'estos programes i donar el millor en ells és una part clau en la construcció d'una societat que posa la llibertat en el seu nucli»**, va puntualitzar l'alcalde, al mateix temps que els agraïa haver fet **«un pas endavant»** per a **«liderar»** el procés cap a una societat millor. **«És molt important per al nostre futur»**, va recalcar.

*   [](http://www.facebook.com/sharer.php?u=https://aytosagunto.es/va/actualitat/recepcio-erasmus-cee-sant-cristofol-sagunt-2022-10-26/ "Facebook")
*   [](http://twitter.com/share?url=https://aytosagunto.es/va/actualitat/recepcio-erasmus-cee-sant-cristofol-sagunt-2022-10-26/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/recepcio-erasmus-cee-sant-cristofol-sagunt-2022-10-26/ "Linked In")
*   [](mailto:?body=https://aytosagunto.es/va/actualitat/recepcio-erasmus-cee-sant-cristofol-sagunt-2022-10-26/)